laion/Wikipedia-Exotic huggingface dataset:
אייסאפ פרג

דארולד דורארד בראון פרגוסון ג'וניור (באנגלית: Darold Durard Brown Ferguson Jr.; נולד ב-20 באוקטובר 1988), ידוע בשם הבמה אייסאפ פרג (מעוצב כ-A$AP Ferg), הוא ראפר אמריקאי. פרגוסון הוא חבר בקולקטיב ההיפ הופ אייסאפ מוב, ממנה אימץ את שם הבמה שלו. ב-2012 יצא המיקסטייפ הראשון של ההרכב אייסאפ מוב, Lords Never Worry. האלבום קיבל ביקורות שליליות ברובן. ב-2013 הוציא את אלבום הבכורה שלו, Trap Lord. האלבום הגיע בשיאו למקום ה-4 במצעד אלבומי ה-R&B/היפ-הופ וזכה במעמד "אלבום זהב" מטעם איגוד תעשיית ההקלטות האמריקאי. באפריל 2016 הוציא את אלבומו השני, Always Strive and Prosper. האלבום זכה לתשבחות רבות. באוקטובר 2016 יצא אלבום הבכורה של אייסאפ מוב, Cozy Tapes Vol. 1: Friends. האלבום הגיע למקום ה-13 במצעד בילבורד 200 וזכה להצלחה רבה. ב-2017 הוציאו את אלבומם השני, Cozy Tapes Vol. 2: Too Cozy. בשנת 2021 ביצע הופעת משחק בעונה השנייה של סדרת הפשע "הסנדק של הארלם" בתור רג'י. ולנטין פטיט הפיק עבורו קליפ Floor Seats בשנת 2019. 2013: Trap Lord 2016: Always Strive and Prosper 2014: Ferg Forever 2017: Still Striving 2019: Floor Seats מדיה וקבצים בנושא אייסאפ פרג בוויקישיתוף אתר האינטרנט הרשמי של אייסאפ פרג (באנגלית) אתר האינטרנט הרשמי של אייסאפ פרג (באנגלית) אייסאפ פרג, ברשת החברתית פייסבוק אייסאפ פרג, ברשת החברתית אקס (טוויטר) אייסאפ פרג, ברשת החברתית אינסטגרם אייסאפ פרג, ברשת החברתית טיקטוק אייסאפ פרג, סרטונים בערוץ היוטיוב אייסאפ פרג, במסד הנתונים הקולנועיים IMDb (באנגלית) אייסאפ פרג, באתר אפל מיוזיק (באנגלית) אייסאפ פרג, באתר ספוטיפיי אייסאפ פרג, באתר סאונדקלאוד (באנגלית) אייסאפ פרג, באתר Last.fm (באנגלית) אייסאפ פרג, באתר AllMusic (באנגלית) אייסאפ פרג, באתר MusicBrainz (באנגלית) אייסאפ פרג, באתר דיזר אייסאפ פרג, באתר Discogs (באנגלית) אייסאפ פרג, באתר Songkick (באנגלית) אייסאפ פרג, באתר Genius אייסאפ פרג, באתר בילבורד (באנגלית) אייסאפ פרג, באתר טיידל (באנגלית) A$AP Mob: Lords Never Worry, Pitchfork (באנגלית) Gold & Platinum, RIAA (באנגלית) Always Strive and Prosper by A$AP Ferg (באנגלית), נבדק ב-2020-03-26 HipHopDX- https://hiphopdx.com, Review: A$AP Mob Get NYC Personified On "Cozy Tapes Vol. 1: Friends", HipHopDX, ‏2016-11-15 Album Review: Lil Uzi Vert - Luv Is Rage 2, Consequence of Sound, ‏2017-08-30 (באנגלית)
חטאת פנימית

חטאת פנימית הוא קורבן חטאת, שדמו נזרק בתוך בניין בית המקדש, ולא על המזבח החיצון כשאר הקרבנות. ישנם מספר קרבנות המוגדרים כחטאת פנימית – שניים מהם קרבים מדי שנה ביום הכיפורים, והאחרים תלויים בחטא. המשותף לכולם הוא שיש בהם ממד ציבורי. בשונה מכל החטאות, שנאכלות לכהנים עד חצות הלילה שאחרי יום הקרבתן, החטאת הפנימית אינה נאכלת אלא נשרפת בבית הדשן, שנמצא מחוץ לחומת ירושלים, ואליו מוציאים את שאריות האפר מהמזבח. דין זה מבוסס על הפסוק: "וְכָל חַטָּאת אֲשֶׁר יוּבָא מִדָּמָהּ אֶל אֹהֶל מוֹעֵד לְכַפֵּר בַּקֹּדֶשׁ לֹא תֵאָכֵל בָּאֵשׁ תִּשָּׂרֵף" (ויקרא ו, כג). ביום הכיפורים יש להביא שני קרבנות שדמם נזרק בפנים: פר יום הכיפורים – זהו פר שנועד לכפר על הכהן הגדול ועל הכהנים, ונקנה מכספו הפרטי של הכהן הגדול. הכהן סומך את ידיו על הפר פעם אחת ומתוודה על חטאיו האישיים, ופעם נוספת כדי להתוודות על חטאות כל הכהנים. לאחר הווידוי השני, הכהן שוחט את הפר, נכנס לקודש הקדשים ומזה את דמו בין בדי הארון – פעם אחת למטה ושבע למעלה. שעיר החטאת – לכהן הגדול מובאים שני שעירים והוא מטיל עליהם גורלות – על אחד כתוב לשם ועל השני לעזאזל. על השעיר שיוצא לה' הוא קושר לשון של זהורית כנגד בית שחיטתו, ועל השני בין קרניו. הכהן שוחט את שעיר החטאת, ומזה את דמו כמו את דם הפר – בין בדי הארון, אחת למעלה ושבע למטה. לאחר מכן חוזר הכהן אל ההיכל, ומזה מדם הפר על הפרוכת שבין הקודש לקודש הקדשים – אחת למעלה ושבע למטה, וחוזר ומזה כך גם מדם השעיר. לאחר מכן הוא מערב את הדם של שני הקרבנות ונותן על קרנות מזבח הקטורת, לקיים את הפסוק "וְכִפֶּר אַהֲרֹן עַל קַרְנֹתָיו אַחַת בַּשָּׁנָה מִדַּם חַטַּאת הַכִּפֻּרִים" (שמות ל, י). את שיירי הדם הוא שופך על היסוד המערבי של מזבח העולה. בניגוד לכל המתנות שבתוך המקדש, שאם חיסר אחת מהן צריך לחזור ולעשותה, שפיכת שיירי הדם אינה מעכבת בדיעבד. את חלבי הפר והשעיר מקריבים על מזבח העולה כדין שאר קרבנות חטאת. את שאר הבשר, העור והעצמות נושאים במוטות ושורפים מחוץ לחומת העזרה. פר הכהן המשיח – כאשר הכהן הגדול מורה לעצמו הוראה שגויה וחוטא, הוא אינו מביא קרבן חטאת כמו אדם פשוט (כבשה או שעירה), אלא פר. לאחר שחיטת הפר, הכהן מזה עליו שבע פעמים על הפרוכת שמבדילה בין הקדש לבין קדש הקדשים, ונותן מדמו על מזבח הזהב. את שיירי הדם הוא שופך על היסוד המערבי של מזבח העולה, ובניגוד למתנות הפנימיות – שפיכת הדם אינה מעכבת. פר העלם דבר של ציבור – כאשר הסנהדרין מורים הוראה שגויה, ובעקבות כך חוטא כל הציבור, עליהם להביא פר לחטאת. עבודתו זהה לפר הכהן הגדול – הזאות על הפרוכת ועל מזבח הזהב, ושפיכה על יסוד מזבח העולה שאינה מעכבת בדיעבד. שעירי עבודה זרה – כאשר כל העדה חוטאת בעבודה זרה עליה להביא פר לעולה ושעיר לחטאת. במסכת הוריות למדים חכמים שעבודתו של השעיר הזה זהה לעבודת הפר, ומכניסים את דמו לתוך המקדש. אף שזה לא אמור בפירוש בכתוב. כמו את קרבנות יום הכיפורים, גם את חלבי הקרבנות האלו מקריבים, ואת שאר החלקים נושאים אל מחוץ לעזרה ושורפים אותם שם – ועל כן מכנה אותם המשנה "פרים הנשרפים ושעירים הנשרפים". אמנם גם ללא הפסוק הזה, על כל אחת מהחטאות החיצוניות כתוב במפורש שהיא נשרפת מחוץ למחנה. לכן מהפסוק הנ"ל למדו חכמים שגם חטאת שמן הדין לא היו אמורים להכניס את דמה אל תוך בית המקדש – אם מסיבה כלשהי הכניסו את דמה, אין לאכול את החטאת ויש לשרוף אותה. הציווי עליהם מפורש בויקרא טז, ומתואר בהרחבה במסכת יומא. דין פר כהן גדול ופר העדה מבואר בויקרא ד ובמסכת הוריות. דין זה מבואר בבמדבר טו ובמסכת הוריות.
הוועדה המיוחדת למיגור הפשיעה במגזר הערבי

הוועדה המיוחדת למיגור הפשיעה במגזר הערבי היא ועדה מיוחדת במסגרת הכנסת העשרים ושלוש, שהוקמה ב-23 במרץ 2020, ומטרתה לבחון לפקח ולסייע במיגור ארגוני הפשיעה הפועלים בחברה הערבית בישראל. הוועדה הוקמה בדרישת הרשימה המשותפת, כדי לסייע לציבור ולחברה הערבית בישראל במיגור ארגוני הפשיעה הפועלים בקרבה. הוועדה המסדרת הביאה את ההצבעה להקמתה של הוועדה למליאת הכנסת ביום 25 במרץ 2020, וזאת אישרה אותה ברוב של 53 מצביעי בעד לעומת 0 נמנעים ומצביעי נגד. בראש הוועדה עומד ח"כ מנסור עבאס מטעם סיעת הרשימה המשותפת (רע"ם), עם היבחרו אמר: "ברכות לכל חברי הוועדה המיוחדת למיגור הפשיעה והאלימות. אני מאחל לכולנו הצלחה במשימה הקדושה שנטלנו על עצמנו. אני מודע לשם של הוועדה 'מיגור הפשיעה והאלימות בחברה הערבית', אך אני אדאג ואפעל שתרומת הוועדה תגיע לכלל החברה בישראל ולכל האזרחים. קדושת החיים כבוד האדם וחירותו וזכויותיו יהיו נר לרגלינו בעבודת הוועדה. ערך חיי אדם הוא הערך העליון, ואין הבדל בין בני אדם - כולם שווים ערבים ויהודים כאחד". במהלך קיומה של הוועדה כוועדה מיוחדת טרם כינוס וועדות הכנסות הקבועות השתתפו בה 10 חברים: מנסור עבאס, אימאן ח'טיב-יאסין, היבה יזבק (הרשימה המשותפת -3), רם בן ברק, ע'דיר כמאל מריח, אנדריי קוז'ינוב (יש עתיד – תל"ם -3); ישראל אייכלר (יהדות התורה-1); חמד עמאר (1 - ישראל ביתנו); מתן כהנא (ימינה -1); משה ארבל (ש"ס -1). עם כינוסן של וועדות הכנסת הקבועות השתנה מספר החברים בוועדה ל-8, אך תפקיד היו"ר נשאר בידי מנסור עבאס. שאר חברי הוועדה הם עוזי דיין, אבי דיכטר ומיכל שיר מהליכוד, תהלה פרידמן מסיעת כחול לבן, אופיר סופר מסיעת ימינה, אחמד טיבי ואנטאנס שחאדה מהרשימה המשותפת ואליהו חסיד מיהדות התורה. הועדה המיוחדת לענייני החברה הערבית הוועדה המיוחדת למיגור הפשיעה בחברה הערבית, באתר הכנסת שידורי וידאו של הוועדה המיוחדת למיגור הפשיעה במגזר הערבי, באתר ערוץ הכנסת עד יוני 2020 כיהן בתפקיד זמני
רישה טירמן

רישה טירמן (10 במרץ 1921 – 24 בספטמבר 2009) הייתה מפיקה ועורכת ישראלית. רישה טירמן נולדה ב-1921 בוורשה בירת פולין. בשנת 1970 עלתה לישראל. בעת עלייתה הייתה כבר מפיקת טלוויזיה מנוסה ומוערכת, והיא החלה לעבוד כמפיקה בטלוויזיה הישראלית. ב-1975 הפיקה את הסדרה "גם אנו שופטים". ב-1978 יצרה את התוכנית "זהו זה!", שלימים נהפכה לאחת מתוכניות הטלוויזיה המצליחות בישראל. טירמן גם ערכה והפיקה את התוכנית בשנותיה הראשונות. ב-1982 יצרה ביחד עם יצחק שאולי את הסדרה "קרובים קרובים". שם הרחוב בו שוכן הבניין בסדרה, "ויטק", מקורו בשמו הפרטי של בעלה של טירמן, שהלך לעולמו מספר חודשים לפני תחילת ההפקה. טירמן ערכה והפיקה את הסדרה עד לסיומה ב-1986. ב-1999 זכתה טירמן בפרס מסך הזהב במסגרת הצדעה ל"קרובים קרובים". בשנות השמונים, לאחר שנות עבודה רבות כמפיקה בטלוויזיה החינוכית, פרשה לגמלאות. ב-2004 הייתה טירמן בין האחראים לפרק האיחוד של "קרובים קרובים" ששודר במרץ 2005. טירמן נפטרה ב-2009, בגיל 88. רישה טירמן, במיזם "אישים" לתיעוד היצירה הישראלית רישה טירמן, במסד הנתונים הקולנועיים IMDb (באנגלית) רישה טירמן - האמא של "זהו זה", בארכיון האינטרנט, באתר הטלוויזיה החינוכית הישראלית רישה טירמן, באתר האוזן השלישית הצדעה לקרובים קרובים - טקס מסך הזהב 1999, עם הופעה נדירה של רישה טירמן רישה טירמן - האמא של "זהו זה", בארכיון האינטרנט, באתר הטלוויזיה החינוכית הישראלית. ויטק 9? זה שם אשכנזי מדי!, באתר ynet, 7 בפברואר 2014 לדברי טירמן בריאיון, הרעיון לסדרה היה שלה. ראו אביב הברון, קרובים קרובים, כותרת ראשית, 19 בינואר 1983. נדב הולנדר, סדרת הקלאט הישראלית היחידה, באתר הארץ, 19 ביוני 2009 מחנכים את רישה, מעריב, 2 בפברואר 1989. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אולימפיודורוס מתבאי

אולימפּיודורוֹס מתבאי (ביוונית: Ὀλυμπιόδωρος ὁ Θηβαῖος; נולד לפני שנת 380, ומת לאחר שנת 425) היה מדינאי, שכתב חיבור היסטורי על האימפריה הרומית המערבית. הוא נולד בתבאי שבמצרים, וחיבר היסטוריה (בשם Ἱστορικοὶ Λόγοι, "ספרי היסטוריה") ב-22 ספרים של האימפריה הרומית המערבית תחת שלטונו של הקיסר הונוריוס, העוסקת בתקופה שבין שנת 407 ועד אוקטובר 425. היא מתחילה בערך בזמן שבו מסתיים חיבורו ההיסטורי של אונאפיוס. החיבור המקורי אבד, אך תמצות שלו ניתן על ידי הפטריארך פוטיוס ב"ביבליותקה" שלו (קודקס 80), הכוללת 46 קטעים מתוך החיבור. פוטיוס מספר כי אולימפיודורוס התייחס לעצמו כאל "פוייטס" (ποιητής), שפירושו משורר, אם כי בעבר זה גם הובן כאינדיקציה לכך שהוא אולי היה אלכימאי. הוא החשיב את אולימפיודורוס כ"פגני", ללא ספק בשל החינוך הקלאסי שלו. בשנת 412 לערך, נשלח אולימפיודורוס על ידי הקיסר הונוריוס בשליחות דיפלומטית אל ההונים בים השחור. בין הקטעים בתקציר של פוטיוס, ישנו גם תיעוד שליחותו אל ההונים: "המחבר מספר שהוא עצמו נשלח למשימה אליהם ואל דונאטוס, ומספק תיאור טרגי של נדודיו וסכנותיו ליד הים". בשנת 415 ביקר באתונה. לאחר מותו של הונוריוס (בשנת 423), עבר אולימפיודורוס לביזנטיון, לחצרו של הקיסר הביזנטי תאודוסיוס השני, לו הקדיש את חיבורו. מתוך קטעים מחיבורו, ניתן להסיק שהוא התגורר באופן זמני באתונה, נסע לחלקים הנידחים של מצרים העליונה בין הבלמים (אנ') הברברים, ושהוא ביקר ברומא לקראת סוף הקריירה שלו. על האפשרות ששהה ברומא ניתן ללמוד מתוך הקטעים שנשתמרו מחיבורו, בהם יש מידע על אנשי החברה הגבוהה ברומא, הכולל נתונים על הכנסותיהם של הסנאטורים העשירים (פרגמנט 44). חיבורו ההיסטורי שימש את זוסימוס ואת סוזומנוס וכנראה את פילוסטורגיוס. היירוקלס מאלכסנדריה הקדיש לו את חיבורו על השגחה וגורל. Olympiodorus (3), Vol. 3, p. 24, במילון לביוגרפיה ומיתולוגיה יוונית ורומית בעריכת ויליאם סמית' (באנגלית) הגיית שמו ביוונית: אולימפיודורוס, במלעיל דמלעיל (ההטעמה בהברה השלישית מהסוף). ישראל שצמן, האימפריה הרומית ומורשתה, האוניברסיטה הפתוחה, עמ' 141, הערה 14. Olympiodorus (3), במילון לביוגרפיה ומיתולוגיה יוונית ורומית בעריכת ויליאם סמית'. Olympiodorus (1), המהדורה האחת-עשרה של אנציקלופדיה בריטניקה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מייקל דיקרסון

מייקל דיאנג'לו דיקרסון (באנגלית: Michael DeAngelo Dickerson; נולד ב-25 ביוני 1975) הוא כדורסלן עבר אמריקאי, אשר שיחק בליגת ה-NBA בין השנים 1998–2003. נאלץ לפרוש ממשחק כבר בסיום עונתו החמישית, בשל פציעה קשה במפשעה. ממוצעיו הכוללים לאורך הקריירה הם 15.4 נקודות, 2.9 ריבאונדים ו-2.6 אסיסטים למשחק. בן דודו של כדורסלן העבר דייוויד וסלי. דיקרסון נולד בעיר גרינוויל אשר בקרוליינה הדרומית, ובין השנים 1994–1998 למד באוניברסיטת אריזונה. בעונתו השלישית באריזונה, 1996/1997, הוביל את הקבוצה לזכייתה הראשונה בטורניר אליפות המכללות, לצדם של הפרשמן מייק ביבי והסופמור ג'ייסון טרי. לאורך אותה עונה קלע 18.9 נקודות בממוצע למשחק, ובסיומה נבחר לחמישיית העונה של מחוז Pac-10. בעונה הבאה המשיך דיקרסון להציג יכולת גבוהה, אך קבוצתו הודחה מטורניר המכללות כבר בשלב רבע הגמר (NCAA Elite Eight), לאחר שהפסידה מול אוניברסיטת יוטה. בדראפט ה-NBA‏ 1998 נבחר דיקרסון בבחירה ה-14, על ידי יוסטון רוקטס. בעונתו היחידה ביוסטון, אשר כללה 50 משחקים בלבד בשל שביתת שחקנים, פתח בכל משחקי קבוצתו, קלע 10.9 נקודות בממוצע למשחק ב-43.3% קליעה לשלוש (שישי בליגה), ונבחר לחמישיית הרוקיז השנייה של העונה. באותה עונה שיתף פעולה עם חברי היכל התהילה של הכדורסל לעתיד האקים אולאג'ואן, צ'ארלס בארקלי וסקוטי פיפן. בקיץ 1999 הועבר יחד עם אנטואן קאר, אותלו הרינגטון וברנט פרייס לוונקובר גריזליס, כחלק מטרייד משולש עם אורלנדו מג'יק, במסגרתו נשלח סטיב פרנסיס ליוסטון. בעונתו הראשונה עם הגריזליס הצטיין עם ממוצעים של 18.2 נקודות, 3.4 ריבאונדים ו-2.5 אסיסטים למשחק, ובעונה העוקבת העמיד ממוצעים דומים – 16.3 נקודות, 3.3 ריבאונדים ו-3.3 אסיסטים למשחק. ב-10 בפברואר 2000 קלע שיא קריירה של 40 נקודות במשחק מול לוס אנג'לס קליפרס. במשחק הרביעי של עונת 2001/2002, מול פיניקס סאנס, נפצע דיקרסון בצורה קשה במפשעה, ונדרש לעבור מספר ניתוחים באזור. בשל הפציעה השתתף דיקרסון בשישה משחקים בלבד בשתי העונות הבאות, עד לפרישתו ממשחק בשנת 2003. בעונת 2009/2010 חזר מפרישתו, ושיחק בקבוצת פלנסיה מליגת המשנה הספרדית בכדורסל. לאחר ארבעה משחקים שוחרר מהקבוצה, ופרש ממשחק באופן סופי. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פציעות האטו את הקריירה של מייקל דיקרסון, באתר tucson.com,‏ 13 ביוני 2015 סטטיסטיקות הקריירה של דיקרסון ב-NBA, באתר basketball-reference.com סטטיסטיקות המכללות של דיקרסון, באתר sports-reference.com רשימת הנבחרים בדראפט 1998, באתר basketball-reference.com סטטיסטיקות המשחק בין הגריזליס לקליפרס, באתר basketball-reference.com דיקרסון פורש ממשחק, באתר ESPN,‏ 25 באוקטובר 2003
איגוד תעשיית ההקלטות הצרפתי

איגוד תעשיית ההקלטות הצרפתי (בצרפתית: Syndicat National de l'Édition Phonographique; באנגלית: The National Syndicate of Phonographic Publishing ובקיצור: SNEP) הוא ארגון העוקב אחר כמעט כל ההיבטים של ענף ההקלטות בצרפת. איגוד תעשיית ההקלטות הצרפתי מעניק תעודות זהב, פלטינה ויהלום על מכירות של סינגלים, אלבומים ואלבומי וידאו: איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של SNEP איגוד תעשיית ההקלטות הצרפתי, ברשת החברתית אקס (טוויטר) "Asociación Mexicana de Productores de Fonogramas y Videogramas, A.C." (in Spanish). AMPROFON A.C. Archived April 21, 2007, at the Wayback Machine "Les Certifications Officielles: Chronologie Albums". Info Disc. נבדק ב-9 בנובמבר 2018. {{cite web}}: (עזרה) "A propos des certifications" (PDF) (בצרפתית). Syndicat National de l'Édition Phonographique. נבדק ב-14 בנובמבר 2019. {{cite web}}: (עזרה) France Lowers Gold Standard. Billboard magazine. 2006-07-26. נבדק ב-2011-09-26. "Disque en France: Les Certifications" (בצרפתית). Disque en France Syndicat National de l'Édition Phonographique. אורכב מהמקור ב-15 בינואר 2013. נבדק ב-2013-03-18. {{cite web}}: (עזרה)תחזוקה - ציטוט: unfit URL (link) "Les Certifications Officielles: Chronologie Singles". Info Disc. נבדק ב-9 בנובמבר 2018. {{cite web}}: (עזרה) "SNEP: Les Disques d'Or" (בצרפתית). Syndicat National de l'Édition Phonographique. אורכב מהמקור ב-17 באוקטובר 2013. נבדק ב-2014-02-22. {{cite web}}: (עזרה)תחזוקה - ציטוט: unfit URL (link) "InfoDisc: Les Certifications 2007: Critères d'attribution depuis 1989 (Videos)" (בצרפתית). InfoDisc. Syndicat National de l'Édition Phonographique. נבדק ב-9 בנובמבר 2018. {{cite web}}: (עזרה)
ג'ון בלוק

ג'ון ויליאם בלוק הבן (באנגלית: .John William Block, Jr; נולד ב-16 באפריל 1944) הוא כדורסלן עבר אמריקאי, אשר שיחק בליגת ה-NBA בין השנים 1966–1976. בעונת 1972/1973 נבחר להשתתף במשחק האולסטאר כשחקן פילדלפיה 76', ולאורך 10 עונותיו בליגה רשם ממוצעים כוללים של 11.9 נקודות, 6.6 ריבאונדים ו-1.3 אסיסטים למשחק. בלוק נולד בלוס אנג'לס שבקליפורניה, ובין השנים 1962–1966 למד באוניברסיטת דרום קליפורניה. בעונתו השלישית והאחרונה בקבוצת הכדורסל של האוניברסיטה, 1965/1966, העמיד ממוצעים של 25.2 נקודות ו-10.8 ריבאונדים למשחק. בדראפט ה-NBA‏ 1966 נבחר בלוק בבחירה ה-27 (סיבוב שלישי), על ידי לוס אנג'לס לייקרס. שנה לאחר מכן, בדראפט ההרחבה של שנת 1967, נבחר על ידי סן דייגו רוקטס לקראת עונת הבכורה של המועדון. בעונתו הראשונה עם הרוקטס הוביל את קלעיה עם ממוצע של 20.2 נקודות למשחק, אולם היא סיימה עם המאזן הגרוע בליגה; 15–67. בשלוש העונות הבאות קלע 13.3 נקודות והוריד 7.5 ריבאונדים בממוצע למשחק עבור סן דייגו. בעונת 1971/1972 שיחק במילווקי באקס לצדם של כרים עבדול-ג'באר ואוסקר רוברטסון, והעפיל עם הקבוצה לגמר האזור המערבי בפלייאוף. בעונה העוקבת השתתף בפעם היחידה בקריירה במשחק האולסטאר של ה-NBA, כשחקן פילדלפיה 76', לאחר שרשם במדיה ממוצעים של 17.9 נקודות ו-9.2 ריבאונדים למשחק. יומיים לאחר משחק האולסטאר הועבר בלוק בטרייד לקנזס סיטי קינגס, עבורה שיחק במשך כעונה וחצי. בין השנים 1974–1976 שיחק בניו אורלינס ג'אז ובשיקגו בולס, בטרם פרש ממשחק בסיום עונת 1975/1976. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של בלוק ב-NBA, באתר basketball-reference.com סטטיסטיקות המכללות של בלוק, באתר sports-reference.com רשימת הנבחרים בדראפט 1966, באתר basketball-reference.com ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
לוציוס ג'קסון

לוציוס בראון "לוק" ג'קסון (באנגלית: Lucious Brown "Luke" Jackson;‏ 31 באוקטובר 1941 – 12 באוקטובר 2022) היה כדורסלן אמריקאי, אשר שיחק בפילדלפיה 76' מליגת ה-NBA בין השנים 1964–1972. בעונת 1964/1965 נבחר להשתתף במשחק האולסטאר, ולאורך 8 עונותיו בליגה רשם ממוצעים כוללים של 9.9 נקודות, 8.8 ריבאונדים ו-1.6 אסיסטים למשחק. ג'קסון נולד בעיר סן מרקס שבטקסס, ובבגרותו למד באוניברסיטת טקסס סאות'רן (1960–1961) ובאוניברסיטת טקסס ריו גראנדה ואלי (1961–1964). לפני עונתו האחרונה בליגת המכללות השתתף באליפות העולם בכדורסל 1963, כשחקן נבחרת ארצות הברית. לאורך הטורניר הפסידה ארצות הברית מול נבחרות יוגוסלביה, ברית המועצות וברזיל, והיא סיימה במקום הרביעי. בטורניר הכדורסל של אולימפיאדת טוקיו (1964) חזר ג'קסון לייצג את נבחרת ארצות הברית, וזכה עמה במדליית הזהב. ג'קסון היה הקלעי השלישי של נבחרתו (10.0 נקודות למשחק), אשר ניצחה בכל תשעת משחקיה בהפרש ממוצע של כ-30 נקודות. בדראפט ה-NBA‏ 1964 נבחר ג'קסון בבחירה הרביעית, על ידי פילדלפיה 76'. כבר בעונת הרוקי שלו השתתף במשחק האולסטאר של ה-NBA, יחד עם חבריו לקבוצה האל גריר ולארי קוסטלו, לאחר שהציג יכולת מצוינת עם ממוצעים של 14.8 נקודות ו-12.9 ריבאונדים למשחק. בעונתו השלישית, 1966/1967, זכה עם פילדלפיה באליפות ה-NBA השנייה בתולדותיה, לאחר שגברה בסדרת הגמר על סן פרנסיסקו ווריורס בתוצאה 4–2. לאורך הפלייאוף העמיד ממוצעים של 11.0 נקודות ו-11.7 ריבאונדים למשחק כשחקן חמישייה קבוע, לצד וילט צ'מברלין, צ'ט ווקר, ואלי ג'ונס והאל גריר. במשחק השישי של סדרת הגמר הצטיין כאשר קלע 13 נקודות והוריד 21 ריבאונדים. בעונתו האחרונה בקריירה, 1969/1970, החמיצה פילדלפיה את שלב הפלייאוף לראשונה בתולדותיה, לאחר 22 העפלות רצופות. נפטר ב-12 באוקטובר 2022 מאי-ספיקת לב. מדיה וקבצים בנושא לוציוס ג'קסון בוויקישיתוף פרופיל, באתר Basketball-Reference פרופיל אולימפי, באתר olympedia.org פרופיל, באתר פיב"א פרופיל, באתר ליגת ה-NBA סטטיסטיקות הקריירה של ג'קסון ב-NBA, באתר basketball-reference.com נבחרת ארצות הברית באליפות העולם 1963, באתר USA Basketball נבחרת ארצות הברית באולימפיאדת טוקיו, באתר USA Basketball רשימת הנבחרים בדראפט 1964, באתר basketball-reference.com סטטיסטיקות המשחק השישי בין פילדלפיה לסן פרנסיסקו, באתר basketball-reference.com סיכום כל העונות של פילדלפיה 76', באתר basketball-reference.com Wilton Jackson, Former 76ers Star, Olympic Gold Medalist Lucious Jackson Has Died, Sports Illustrated (באנגלית אמריקאית) ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
This Time

This Time (בעברית: זמן זה) הוא אלבומה הרביעי של הזמרת האנגלייה מלאני סי אשר יצא ב-30 במרץ 2007 על ידי וורנר וחברת התקליטים העצמאית שלה רד גירל רקורדס. מתוך האלבום יצאו 5 סינגלים והם: "The Moment You Believe", "I Want Candy" ,Carolyna", שיר הנושא ו-"Understand". האלבום לא זכה להצלחה כאשר מכר 300 אלף עותקים בלבד בכל העולם. האלבום נכתב והוקלט מאמצע 2006 ועד תחילת 2007. הוא מכיל 11 שירים מקוריים ושתי גרסאות כיסוי לשיריהם של להקת Speedway. מידע על האלבום This Time באתר MusicBrainz מידע על האלבום This Time באתר AllMusic האלבום This Time באתר Discogs האלבום This Time באתר ספוטיפיי פיטר וטס, גיא צ'מברס, סטיבן האג, סטיב מאק, ריצ'רד פלאק
The World We Knew (Over and Over)

"The World We Knew (Over and Over)" (בעברית: "העולם שהכרנו") הוא שיר פופולרי משנת 1967 של פרנק סינטרה. השיר מבוסס על לחן מאת המוזיקאי והמלחין הגרמני ברט קמפרט. השיר יצא לראשונה באלבומו של סינטרה "The World We Knew" משנת 1967. בהמשך אותה שנה יצא השיר כסינגל. בספטמבר 1967 הגיע השיר למקום השלושים במצעד בילבורד הוט 100. במצעד easy listening של הבילבורד שהה השיר במקום הראשון במשך חמישה שבועות. הוא היה הסינגל השישי והאחרון של סינטרה שהגיע לראש המצעד. שארל אזנבור כתב גרסה בצרפתית של השיר בשם "Un monde avec toi" עבור פול מוריה ומיריי מאתיה. פרד בונגוסטו כתב גרסה באיטלקית בשם "Ore D'Amore". מידע על היצירה "The World We Knew" באתר מיוזיק בריינז מידע על הקומפוזיציה "The World We Knew" באתר AllMusic גרסאות נוספות ל"The World We Knew" באתר SecondHandSongs Whitburn, Joel (2004). The Billboard Book of Top 40 Hits, 8th Edition (Billboard Publications) Hyatt, Wesley (1999). The Billboard Book of #1 Adult Contemporary Hits (Billboard Publications) "French Version Set Of Sinatra 'World'". Billboard. 2 בספטמבר 1967. נבדק ב-30 באפריל 2014. {{cite news}}: (עזרה)
The Sea

The Sea (בעברית: הים) הוא אלבומה החמישי של הזמרת מלאני סי אשר יצא ב-2 בספטמבר 2011, על ידי חברת התקליטים העצמאית שלה רד גירל רקורדס. מתוך האלבום יצאו ארבעה סינגלים כאשר הסינגל הראשון היה השיר "Rock Me" אשר יצא ביוני אותה שנה ושימש גם כשיר הנושא של מונדיאל הנשים של 2011. הסינגל השני מהאלבום היה השיר "Think About It" אשר יצא יומיים לאחר יציאת האלבום, הסינגל השלישי היה "Weak" אשר יצא בנובמבר אותה שנה והסינגל הרביעי והאחרון מהאלבום היה השיר "Let There Be Love" אשר יצא בדצמבר אותה שנה. מבחינה מוזיקלית האלבום הוא אלבום פופ שמערבב בתוכו מגוון של ז'אנרים אשר בחלקם התנסתה מלאני בפעם הראשונה, בעיקר בסוגים שונים של מוזיקה אלקטרונית ומכאן נגזר שמו. אם כי מלאני אמרה שהאלבום גם הומוגני והרמוני. בעטיפת האלבום רואים את מלאני כמישהי שמגיחה מתוך הים, עטיפה אשר צולמה בצפון יורקשייר. מידע על האלבום The Sea באתר AllMusic האלבום The Sea באתר Discogs האלבום The Sea באתר ספוטיפיי אנדי צ'טרלי, קאטפאדר, דניאל דייוידסן, ג'ייסון גיל, גרג האטוול, פיטר ג'ון וטס
Stages

Stages (בעברית: במות) הוא אלבום גרסאות כיסוי של הזמרת האנגלייה מלאני סי אשר יצא תחת חברת התקליטים העצמאית שלה רד גירל רקורדס ב-7 בספטמבר 2012. האלבום מכיל אוסף של גרסאות כיסוי לשירים ממחזות זמר וסרטים. עם יציאתו נכנס האלבום אל המקום השביעי במצעד האלבומים הבריטי. ב-25 ביוני 2012 חשפה מלאני באתר הרשמי שלה כי היא קרובה לסיום של הקלטת אלבום חדש. האלבום הופק על ידי חברה פיטר-ג'ון וטס אשר היה שותף גם להפקת אלבומיה הקודמים. כל השירים באלבום הם שירים אשר הייתה להם שפעה כלשהי בשלבים שונים בחייה של מלאני. ב-6 ביולי בעקבות סדרת ציונים בינה לבין אחת מחברות הספייס גירלז אמה בנטון נחשף כי לשתיים יהיה דואט אשר יכלל באלבום החדש. לאחר מכן נחשפה גם עטיפת האלבום אך מאוחר יותר התברר כי עטיפה זו מיועדת למהדורה הדיגיטלית של האלבום וכי העטיפה הרשמית תהיה אחרת אם כי בסופו של דבר העטיפה הנוכחית שימשה את כל המהדורות. במקביל גם נחשפה רשימת השירים של האלבום. האלבום Stages באתר Discogs האלבום Stages באתר ספוטיפיי Official Singles Chart Top 100 | Official Charts Company, www.officialcharts.com (באנגלית)